open-index/open-wikipedia-markdown huggingface dataset:
Oguchi Onyewu

**Oguchialu Chijioke Onyewu** (s. 13. toukokuuta 1982 Washington) on yhdysvaltalainen jalkapalloilija, pelipaikaltaan keskuspuolustaja. Onyewu pelasi ammattilaisena Euroopassa yli kymmenen vuoden ajan. Hän pelasi myös Yhdysvaltain maajoukkueessa. Onyewu päätti uransa syyskuussa 2018.

## Ura
Onyewu aloitti ammattilaisuransa vuonna 2002, kun hän siirtyi Ranskan Ligue 1:ssä pelaavaan Metziin. Vuonna 2003 hänet lainattiin belgialaiseen La Louvièreen, josta hän siirtyi Standard Liègeen vuotta myöhemmin. Siellä hänet valittiin muun muassa vuoden ulkomaiseksi pelaajaksi.

Joulukuussa 2006 Onyewu valittiin Yhdysvaltojen vuoden jalkapalloilijaksi. Hän kirjoitti lainasopimuksen tammikuussa 2007 Newcastle Unitedin kanssa. Onyewu debytoi Valioliigassa Fulhamia vastaan. Uuden valmentajan saavuttua Onyewun peliaika väheni ja Newcastle päätti olla tekemättä sopimusta hänen kanssaan. Tämän jälkeen Onyewu palasi Standardiin, jossa hän pelasi vakuuttavasti. Hän oli tärkeä osa joukkuetta sen voittaessa mestaruuden kaudella 2007–2008. Hänet valittiin toisen kerran tähdistökentälliseen. Hyvä vire jatkui myös seuraavalla kaudella, kun hän voitti toisen peräkkäisen mestaruutensa.

Onyewu teki kolmevuotisen sopimuksen Milanin kanssa heinäkuussa 2009. Onyewu pelasi virallisen debyyttinsä Milanin paidassa Mestarien liigassa Zürichiä vastaan, kun hän korvasi Alessandro Nestan. Onyewun kausi meni pilalle loukkaantumisten vuoksi – hän pelasi vain yhdessä liigaottelussa kaudella polvivamman vuoksi. Kauden lopussa Onyewun sopimusta laajennettiin yhdellä vuodella.

## Maajoukkueura
Onyewu on ollut Yhdysvaltain maajoukkueen vakiopelaajia ja pelannut kaikkiaan 69 A-maaottelua sekä tehnyt niissä kuusi maalia vuosina 2004–2014. A-maajoukkueen lisäksi hän on edustanut Yhdysvaltojen nuorisomaajoukkueita ja pelannut nuorten MM-kilpailuissa vuonna 2001. Onyewu debytoi A-maajoukkueessa lokakuussa 2004 Panamaa vastaan. Onyewu pelasi MM-kilpailuissa 2006 ja oli avauskokoonpanossa kaikissa Yhdysvaltojen peleissä. Yhdysvallat ei kuitenkaan päässyt jatkoon alkulohkosta, kun se hävisi Ghanalle 2–1. Vuoden 2009 Maanosaliittojen cupissa Onyewyn Yhdysvallat eteni finaaliin Brasiliaa vastaan, jolle se kuitenkin hävisi 3–2. Maajoukkueurallaan hän on voittanut kahdesti CONCACAF Gold Cupin; vuosina 2005 ja 2007. Onyewu valittiin Yhdysvaltojen joukkueeseen vuoden 2010 MM-kisoihin, jotka olivat hänelle toiset MM-kisat.

## Saavutukset
**Standard Liège**
* Belgian pääsarjamestaruus: 2008, 2009
* Belgian supercup: 2008
**Maajoukkue**
* CONCACAF Gold Cup: 2005, 2007
**Henkilökohtaiset**
* Jupiler Pro Leaguen tähdistökentällisessä: 2005 ja 2009
* Jupiler Pro Leaguen paras ulkomaalainen pelaaja: 2005
* Yhdysvaltain vuoden jalkapalloilija: 2006

## Lähteet
Vieno Nikander

**Jaakko Vieno Nikander** (26. heinäkuuta 1905 Turku – 20. elokuuta 1969 Turku) oli suomalainen jalkapalloilija.

Keskustukena ja hyökkääjänä pelannut Vieno "Niku" Nikander edusti urallaan Turun Palloseuraa. Hän oli mukana perustamassa seuraa, ja voitti sen riveissä Suomen mestaruuden 1928. Kaikkiaan Nikander pelasi viiden mestaruussarjakauden aikana 47 ottelua, joissa hän teki 12 maalia.

Nikander pelasi Suomen maajoukkueessa yhden maaottelun vuonna 1925. TPS:n jalkapallon ja jääpallon edustusjoukkueissa Nikander pelasi yli 200 peliä.

Nikander toimi voimistelunopettajana. Hän kuoli vuonna 1969. Nikander on haudattu Turussa Turun hautausmaalle. 

## Lähteet
Fredrik Sjöström

**Fredrik Sjöström** (s. 6. toukokuuta 1983 Färgelanda, Ruotsi) on ruotsalainen entinen jääkiekkoilija, pelipaikaltaan oikea laitahyökkääjä. Sjöström pelasi ammattilaisurallaan vuosina 2000–2013 seitsemän kautta NHL-liigassa ja neljä kautta kotimaansa Elitserienissä. Ruotsin maajoukkueessa hän saavutti MM-hopeaa vuonna 2004.

Sjöström aloitti uransa Ruotsin Elitserienissä Västra Frölundan riveissä kaudella 2000–2001. Phoenix Coyotes varasi Sjöströmin vuoden  varausnumerolla 11. Sjöström siirtyi kanadalaiseen WHL-juniorisarjaan seuravaaksi kaudeksi. Hän aloitti pelaamisen Phoenixissä kaudella .

Kaudella  Sjöström siirtyi New York Rangersiin osana isompaa pelaajakauppaa, jossa Phoenix sai Marcel Hossan ja Al Montoyan ja Rangers sai Sjöströmin lisäksi David LeNeveun ja Josh Grattonin. Kaudeksi  Sjöström teki sopimuksen Calgary Flamesin kanssa. Kauden aikana hän siirtyi Toronto Maple Leafsiin jälleen kerran osana isompaa pelaajakauppaa, jossa Calgary sai neljä pelaajaa ja Toronto Sjöströmin lisäksi tähtipuolustaja Dion Phaneufin sekä Keith Aulien.

Pelattuaan 10 kautta Pohjois-Amerikassa Sjöström palasi Ruotsiin. Hän ehti pelaamaan yhteensä 489 NHL-ottelua, pääasiassa puolustavassa roolissa. Kesällä 2011 hän teki sopimuksen Elitserienissä pelaavan Färjestadin kanssa. Färjestad vapautti 20 pelin jälkeen Sjöströmin sopimuksestaan, kun hän oli tehnyt vain yhden maalin ja saanut viisi pistettä. Tämän jälkeen Sjöström teki kolmivuotisen sopimuksen Frölunda HC:n kanssa. Sjöström ilmoitti lopettavansa pelaajauransa kauden 2012–2013 jälkeen.

## Lähteet

*  Viitattu 3.8.2011
*  Viitattu 31.7.2010
*  Viitattu 31.7.2010

### Viitteet
Sanaan kansainvälinen lentoasema

**Sanaan kansainvälinen lentoasema** ()  on Jemenin pääkaupunkia palveleva kansainvälinen lentoasema. Lentoasema sijaitsee seitsemän kilometrin päässä Sanaasta ja se toimii solmukohtana maan kansalliselle lentoyhtiölle Yemenialle. Lentoasemalla on yksi 3,3 kilometriä pitkä ja 45 metriä leveä kiitotie, joka on varustettu ILS-lähestymisjärjestelmällä.

Lentoasema tunnetaan myös nimellä **El Rahaban kansainvälinen lentoasema**.

## Lentoyhtiöt ja kohteet

## Lähteet

## Aiheesta muualla

*Sana'a Intl, Yemen – Airport – Great Circle Mapper
*SANAA INTL – OYSN – World Aero Data
Kent Karlsson

**Kent Karlsson** (s. 25. marraskuuta 1945) on ruotsalainen jalkapallovalmentaja ja uransa lopettanut puolustaja. 

## Ura pelaajana

Karlsson aloitti pelaajauransa IFK Eskilstunassa 1963, mutta teki lopullisen läpimurtonsa Åtvidabergissä 1970-luvulla. Hän kuului joukkueensa avainpelaajiin, kun ÅFF voitti kaksi peräkkäistä Ruotsin mestaruutta 1972 ja 1973. Toisen mestaruuskauden jälkeen Karlsson nous Ruotsin maajoukkueeseen ja oli mukana MM-kisoissa 1974 ja 1978. Hänet valittiin Ruotsin parhaaksi jalkapalloilijaksi 1975.

Karlsson jätti ÅFF:n 1976 ja palasi Eskilstunaan, jossa lopetti uransa 1980.

## Meriitit pelaajana

* Ruotsin mestaruus (2): 1972, 1973
**Hopeaa (2): 1970, 1971
* Ruotsin cup (2): 1970, 1971
**Hopeaa: 1973
* MM-2.kierros: 1974
* MM-1.kierros: 1978
* Guldbollen: 1975

## Ura valmentajana

Pelaajauransa jälkeen Karlsson on tehnyt pitkän uran valmentajana. Hän aloitti vuonna 1981 IK Bragen päävalmentajana ja luotsasi debyyttikaudellaan seuran Allsvenskanissa neljänneksi, mikä on seuran paras sijoitus. Hän siirtyi 1983 norjalaisen Brynen päävalmentajaksi, mutta palasi Ruotsiin jo 1985. Hänestä tuli IFK Norrköpingin päävalmentaja ja menestystä tuli. Karlssonin johdolla seura oli Allsvenskanissa hopealla 1987, voitti seuraavana vuonna cupin mestaruuden ja kaudella 1989 Ruotsin liigamestaruuden 23 vuoden tauon jälkeen. Mestaruuskauden jälkeen Karlsson siirtyi Norjaan, jossa valmensi Kongsvingeriä yhden kauden. Parhaaksi saavutukseksi jäi cupin välieräpaikka.

Kongsvingeristä Karlsson siirtyi tanskalaisen Lyngby BK:n päävalmentajaksi. Hänen johdollaan seura sijoittui heti kaudella 1991 Tanskan liigassa hopealle ja 1992 tuli mestaruus. Mestaruuskauden jälkeen Karlsson jätti seuran ja valmensi kaudella 1993 Örebrota. Hän palasi vanhaan seuraansa IFK Norrköpingiin kaudeksi 1995 ja valmensi tämän jälkeen IK Sleipneriä. Heinäkuussa 1997 hän palasi Tanskaan siirtyen FC Kööpenhaminan päävalmentajaksi. Hän luotsasi seuran liigassa kolmanneksi ja jätti tehtävänsä syyskuussa 1998 kehnon alkukauden vuoksi. Hän palasi Sleipneriin jälleen vuonna 2000 ja kesällä 2001 jälleen FC Kööpenhaminaan. Toinen pesti seurassa jäi kuitenkin vieläkin lyhyemmäksi hänen erottua tehtävistään jo elokuussa.

FCK-pestinsä jälkeen hän on valmentanut Superettanissa. Parhaaksi saavutukseksi on jäänyt Ruotsin cupin finaalipaikka Åtvidabergin kanssa 2005. Division 1:ssa pelaavan IK Sleipnerin päävalmentajaksi hän palasi kaudeksi 2010.  Karlsson jätti tehtävänsä jo heinäkuussa 2010. 

## Meriitit valmentajana

* Ruotsin mestaruus: 1989
**Hopeaa: 1987
* Ruotsin cup: 1988
**Hopeaa: 2005
* Tanskan mestaruus: 1992
**Hopeaa: 1991

## Lähteet
Teemu Kesä

**Teemu Kesä** (s. 7. kesäkuuta 1981 Helsinki, Suomi) on suomalainen entinen jääkiekkoilija, pelipaikaltaan puolustaja. Kesä tunnetaan kovasta pelityylistään.

Kesä kärsi uransa aikana useista loukkaantumisista. Niihin sisältyvät muun muassa polvivammat 2002 ja 2004 sekä aivotärähdys 2011. Myöhemmin vuonna 2011 hän loukkasi olkapäänsä harjoitusottelussa, mutta jatkoi pelaamista siitä huolimatta ja lopulta olkapää jouduttiin leikkaamaan.

## Ura
Kesä pelasi Tampereen Ilveksen A-junioreissa ja B-junioreissa, Tapparan C-junioreissa ja Rauman Lukon A-junioreissa. Kaikissa näissä Kesä pelasi yhteensä 122 ottelua ja teki pisteet 13+23=36.
Liigassa Kesä pelasi ensimmäisen kerran kaudella 1999–2000 Tampereen Ilveksen paidassa ja silloinkin vain 5 ottelua. Ilves ei pitänyt Kesän otteista ja passitti tämän takaisin junioreihin jossa tämä pelasi kaksi kautta ja lähti sitten koittamaan onneaan Vaasan Sportiin josta tämä lähti myös jo yhden kauden jälkeen Raumalle jossa odotti Lukon liigajoukkue. Raumalla hän viipyi kolme kautta ja kaikilla kausilla sai liigaotteluita tililleen ja niitä kertyi Raumasta 120. Sen jälkeen hän siirtyi New Jersey Devilsin organisaatioon Albany River Ratsiin. Vuonna 2006–2007 Kesä kävi Turun Palloseurassa pelaamassa 16 ottelua. Sen jälkeen hän ehti pelata loppukauden Porin Ässissä. Kumpikaan seuroista ei kuitenkaan pitänyt hänen panoksestaan, joten hän lähti pelaamaan Saksaan.

Ulkomailla Kesä on pelannut liigoissa AHL, 2. Bundesliga, Al-Bank Liga ja Allsvenskan. Joukkueet joissa hän pelasi ovat Albany River Rats, SC Bietigheim-Bissingen, Odense IK ja Malmö IF. Pisteitä hän teki 185 ottelussa 16+42=58.

Hän palasi kasvattajaseuraansa Tampereen Ilvekseen kaudella 2010-2011 kaksi kautta kestävällä sopimuksella. Ensimmäisen ylivoimamaalin hän teki ensimmäisessä harjoitusottelussa Espoon Bluesia vastaan. Kauden 2011-2012 jälkeen hänen sopimuksensa umpeutui, mutta hän teki kuitenkin ilveksen kanssa kahden vuoden jatkosopimuksen vuoteen 2014 asti. Kesä pelasi 2013 helmikuun puolesta välistä kauden loppuun lainalla Sveitsissä, Rapperswil-Jona Lakersissa. Kesä ja Ilves purkivat sopimuksensa kauden 2012-2013 päätteeksi. Ilveksessä vietettyjen koolmen kauden aikana Kesä ehti pelata 64 ottelua, joissa teki 10(3+7) pistettä ja istui jäähyaitiossa 175 minuuttia.

Kesä siirtyi kaudeksi 2013-2014 takaisin Ruotsiin, jossa pelasi Malmö Redhawksissa. Kesä pelasi Redhawksissa myös ennen kuin siirtyi Ilvekseen. Hän lopetti kauden jälkeen uransa ja palasi jälleen Ilvekseen tekemään töitä toimiston puolelle.

## Tilastot

## Lähteet
* 
* 
* 

### Viitteet

## Aiheesta muualla
* Teemu Kesä - jatkoaika.com
Tamias bulleri

***Tamias bulleri*** eli ***Neotamias bulleri*** on maaoravien sukuun kuuluva jyrsijä, joka on kotoperäinen Meksikossa. Lajiin kohdistuu suuri uhka hävitä luonnosta. Nisäkäsnimistötoimikunta ehdotti lajin suomenkieliseksi nimeksi ”meksikontikutakua”.

## Lähteet

## Aiheesta muualla
*ITIS: Tamias bulleri
Afanasjevon piiri

**Afanasjevon piiri** () on kunnallinen itsehallintoalue Kirovin alueella Venäjällä. Sen pinta-ala on 5156 neliökilometriä. Asukkaita on 14&nbsp;600 henkeä (vuonna 2009).

Afanasjevon piiri sijaitsee Kaman yläjuoksulla Kirovin alueen koillisosassa. Lännessä se rajoittuu Omutinskin ja pohjoisessa Ylä-Kaman piireihin, idässä Permin aluepiiriin ja etelässä Udmurtiaan. Pinta-alasta 88 % on metsää. Hyötykaivannaisiin kuuluvat hiekka, sora ja turve.

Vuonna 1929 perustetun hallintopiirin nimenä oli aluksi *Zjuzdinon piiri*. Vuonna 1935 siitä erotettiin *Biserovon piiri*, joka vuonna 1955 liitettiin jälleen Zjuzdinon piiriin. Nykyisen nimensä piiri sai vuonna 1963.

Piiriin kuuluu Afanasjevon kaupunkimainen taajama (kaupunkikunta) ja kuusi maalaiskuntaa: Biserovo, Bor, Gordino, Itšetovkiny, Lytka ja Pašino. Hallinnollinen keskus on Afanasjevo, josta on 251 kilometriä alueen pääkaupunkiin Kiroviin. 

Seudulla asuu Zjuzdinin komeina tunnettu komipermjakkiryhmä, joka on 1900-luvun aikana nopeasti sulautunut venäläisiin. Vuonna 2002 komipermjakkeja laskettiin olevan 351 henkeä. Kaupunkiväestön osuus on 23,2 %.

Pääelinkeinoja ovat maatalous ja metsäteollisuus. Lisäksi on pienimuotoista elintarviketeollisuutta.

Nähtävyyksiin kuuluvat osittain säilyneet Kuvakušin vanhauskoinen sekä Savintsyn ja Afanasjevon ortodoksiset kirkot. Paikallislehtenä ilmestyy *Prizyv* (”Kutsu”).

## Lähteet

## Aiheesta muualla
* Afanasjevon piirin sivusto  
* Afanasjevon piiri Kirovin alueen sivustolla
Afanasjevo

**Afanasjevo** (; aikaisemmin *Zjuzdino*, Зюздино) on kaupunkimainen taajama, kaupunkikunta ja Afanasjevon piirin hallinnollinen keskus Kirovin alueella Venäjällä. Se sijaitsee Kaman rannalla 251 kilometriä Kirovista itään. Asukkaita on 3&nbsp;400 henkeä (vuonna 2009).

Paikkakunta mainitaan ensimmäisen kerran vuonna 1607 nimellä Zjuzdinon pogosta. Nykyinen nimitys perustuu Athanasios Aleksandrialaiselle omistettuun kirkkoon. Kaupunkimaisen taajaman statuksen Afanasjevo sai vuonna 1966.

Afanasjevossa toimii metsäteollisuusyritys. Taajamassa on keskikoulu, musiikkikoulu, lasten luomistyön keskus, kirjasto, pankki, posti ja poliklinikka. Paikallislehtenä ilmestyy *Prizyv* (”Kutsu”).

## Lähteet

## Aiheesta muualla
* Afanasjevon piirin sivusto
Harmaajalkatikutaku

**Harmaajalkatikutaku** (*Tamias canipes* eli *Neotamias canipes*) on maaoravien sukuun kuuluva jyrsijä. Se on kotoperäinen New Mexicon ja Texasin osavaltiossa, Yhdysvalloissa. Sen elinympäristöä ovat lauhkeat metsät, pensasmaastot ja kalliot.

## Lähteet

## Aiheesta muualla
*ITIS: Tamias canipes
Zjuzdinin komit

**Zjuzdinin komit** ovat Venäjällä Kirovin alueen Afanasjevon piirissä asuva komipermjakkiryhmä. Sen nimitys perustuu Kaman sivujokeen Sjuzvaan. Komipermjakin kieleen kuuluva Zjuzdinin murre muodostaa siirtymämurteen komipermjakin ja komisyrjäänin välillä.

Seudulta tehdyt arkeologiset löydöt edustavat komipermjakkien 900–1300-lukujen Rodanovon kulttuuria. Perimätiedon mukaan asukkaat ovat paenneet Stroganoveja Gainyn seudulta 1500–1600-luvuilla. Myöhemmin Zjuzdinin komit elivät erillään muista komiryhmistä läheisessä yhteydessä alueen venäläiseen väestöön.

Neuvostoliiton vuoden 1926 väestönlaskennan mukaan Zjuzdinin komeja oli 10&nbsp;200 henkeä, mutta sen jälkeen he ovat nopeasti sulautuneet venäläisiin. Vuoden 1989 väestönlaskennan mukaan Afanasjevon piirissä oli enää 318 komipermjakkia. Vuonna 2002 heitä rekisteröitiin 351 henkeä. Komipermjakin kieltä puhuu nykyään vain vanhin sukupolvi sekä osa keski-ikäisistä. Suuriin osa puhujista asuu Pašinon, Iljušin ja Moskovskajan kylissä.

Zjuzdinin komien perinteinen elinkeino on maanviljely. Sen lisäksi he harjoittivat metsästystä ja kalastusta ja kävivät ansiotöissä tehtailla. Neuvostoaikana suuren merkityksen saivat metsätyöt. Ortodoksien lisäksi ryhmään kuuluu myös vanhauskoisia.

## Lähteet
Tamias cinereicollis

***Tamias cinereicollis*** tai ***Neotamias cinereicollis*** on maaoravien sukuun kuuluva jyrsijä. Se on kotoperäinen Yhdysvalloissa Arizonan ja New Mexicon osavaltiossa.

## Lähteet
Qayenin maanjäristys 1997

**Qayenin maanjäristys** oli 10. toukokuuta 1997 Khorasanin maakunnassa Iranin pohjoisosassa tapahtunut voimakas maanjäristys. Siitä käytetään myös nimityksiä **Ardekulin** tai **Qaenin maanjäritys**. Järistys oli voimakkuudeltaan 7,3 momenttimagnitudia, ja sen keskus sijaitsi noin 270 km etelään Mašhadista Ardekulin kylässä. Järistys oli vuoden kolmas, ja se aiheutti runsaasti tuhoa. 1&nbsp;567 ihmistä kuoli ja yli 2&nbsp;300 loukkaantui. Maanjäristys jätti noin 50&nbsp;000 kodittomiksi tuhoten yli 15&nbsp;000 kotia. Yhdysvaltain geologisen tutkimuslaitoksen mukaan järistys oli vuoden 1997 tuhoisin. Varsinaista järistystä seurasi noin 155 jälkijäristystä. Järistys sai alkunsa Iranin ja Afganistanin välistä rajaa pitkin kulkevassa siirroksessa tapahtuneesta murtumasta.

## Järistyksen aiheuttamat tuhot

Maanjäristyksen arvioitiin aiheuttaneen tuhoja noin 100 miljoonan dollarin edestä. Alueelle lähetettiin huopia, telttoja, vaatteita ja ruokaa. Lisäksi pelastusryhmiä lähetettiin auttamaan paikallisia vapaaehtoisia pelastustöissä. Maanjäristys tuntui noin 500&nbsp;000 neliökilometrin suuruisella alueella Mašhadin Kermanin ja Yazdin kaupungeissa. Suurimmat tuhot aiheutuivat noin sadan kilometrin mittaisella kaistaleella järistyskeskuksen ja Birjandin välillä. Maanjäristys aiheutti maanvyörymiä, jotka tuhosivat savesta rakennetut talot. Kokonaisia teitä tuhoutui, ja yhdessä kylässä 110 tyttöä menehtyi kylän koulun sorruttua.

## Pelastustyöt

Alueelle lähetettiin useita tuhansia vapaaehtoisia auttamaan pelastustöissä. Iranin Punainen Puolikuu lähetti 9&nbsp;000 telttaa, 18&nbsp;000 huopaa ja ruokaa. Iranin hallitus lähetti yhteensä 80 tonnia tarvikkeita Mashadiin, mistä pelastustöitä koordinoitiin.

Ranska lähetti alueelle rahtikoneen, jossa oli huopia, telttoja, vaatteita ja ruokaa. Sveitsin viranomaiset puolestaan lähettivät pelastusryhmän ja ihmisten etsimiseen koulutettuja koiria. Useita tarvikkeita kuljettaneita lentokoneita Euroopasta ja Arabimaista saapui Mashadiin 14. toukokuuta. Yhdysvallat lupasi tarjota apua, jos Iran sitä pyytäisi. Brittiläinen pelastusryhmä International Rescue Corps yritti lähettää ryhmän alueelle, mutta Iranin hallitus ei myöntänyt tälle viisumia. Useat Persianlahden alueen maat lähettivät osanottonsa järistyksessä kuolleiden omaisille.

Alueen vaikeakulkuisuuden vuoksi avun jakamisessa oli ongelmia, ja tiestön tuhoutumisen myötä apua jouduttiin osin jakamaan helikoptereilla.

Pelastusoperaatio jatkui jonkin aikaa, mutta Iranin hallitus lopetti pelastustyöt 14. toukokuuta.
Bulldog

**Bulldog** tarkoittaa seuraavia

* Bulldoggi, koirarotu
* Bristol Bulldog, brittiläinen kaksitasoinen yksimoottorinen ja yksipaikkainen hävittäjälentokone
;Britannian kuninkaallinen laivasto
* HMS Bulldog (1782), Zebra-luokan 16-tykkinen sluuppi
* HMS Bulldog (1794), 4-tykkinen alus
* HMS Bulldog (1798), mörssärialus
* HMS Bulldog (1845), puinen siipiratassluuppi
* HMS Bulldog (1872), Ant-luokan tykkivene
* HMS Bulldog (1909), Beagle-luokan hävittäjä
* HMS Bulldog (H91), B-luokan hävittäjä
* HMS Bulldog (A317), Bulldog-luokan merentutkimusalus
Tamias dorsalis

***Tamias dorsalis*** tai ***Neotamias dorsalis*** on pienikokoinen maaoravien sukuun kuuluva jyrsijä.

## Lähteet
Tamias durangae

***Tamias durangae*** tai ***Neotamias durangae*** on maaoravien sukuun kuuluva jyrsijä, joka on kotoperäinen Meksikossa.

## Lähteet
Tamias merriami

***Tamias merriami*** tai ***Neotamias merriami*** on maaoravien sukuun kuuluva jyrsijä, joka elää eteläisessä Kalifornian osavaltiossa Yhdysvalloissa sekä pienehköllä alueella pohjoisessa Baja Californian osavaltiossa Meksikossa.

## Lähteet
KHL Medveščak Zagreb

**KHL Medveščak Zagreb** on kroatialainen jääkiekkojoukkue, jonka kotikaupunki on maan pääkaupunki Zagreb. Joukkue ei pelaa tällä hetkellä missään liigassa. 

## Historia
KHL Medveščak Zagreb pelasi perustamisvuodesta 1961 Jugoslavian liigassa vuoteen 1991 asti, jolloin Jugoslavia hajosi ja Kroatia itsenäistyi. Nykyään joukkue pelaa Itävallan monikansillisessa Erste Bank Eishockey Ligassa. KHL Medveščak Zagreb on pelannut siitä asti Kroatian pääsarjaa, Prvenstvo Hrvatske u hokeju na ledua. Joukkue pelasi vuosina 2007–2009 myös Slovenian liigaa ja vuodet 2009–2013 KHL Medveščak Zagreb pelasi Itävallan Österreichische Eishockey-Ligassa. Kaudelle 2013–2014 joukkue liittyi KHL-liigaan. Joukkue pelasi viimeisen kautensa KHL-liigassa kaudella 2016–2017.

## Saavutukset
* Kroatian liigan mestaruus: vuosina 1995, 1997, 1998, 1999, 2000, 2001, 2002, 2003, 2004, 2005, 2006, 2007, 2009, 2010, 2011, 2012, 2013, 2014, 2015, 2016, 2017, 2018
* Jugoslavian liigan mestaruus: vuosina 1989, 1990, 1991

## Joukkue kaudella 2019–2020

### Joukkueenjohto
* **Päävalmentaja:** Danijel Kolombo 
* **Apuvalmentaja:** Bruno Bregant 
* **Apuvalmentaja:** Marko Sertic 
* **Toimitusjohtaja:** Markoantonio Belinić 
* **Joukkueenjohtaja:** Dragutin Ljubic 

## Lähteet
* Joukkueen viralliset kotisivut  

### Viitteet

## Aiheesta muualla
Jazvan komit

**Jazvan komit** ovat Venäjällä Permin aluepiirin Krasnovišerskin piirissä asuva komiryhmä. Sen nimitys perustuu seudulla virtaavaan Jazva-jokeen. Eräiden tutkijoiden mukaan Jazvan komit kuuluvat komipermjakeihin, toisten mielestä he muodostavat erillisen komiryhmän. Jazvan komia on pidetty komipermjakin murteena, mutta myös itsenäisenä komin päämurteena.

Ryhmän kehitys on alkanut Kaman, Višeran ja Kolvan välisellä alueella. Venäläisten saapuessa osa väestöstä muutti Jazvan yläjuoksulle, jossa he eristäytyneinä säilyttivät kielensä ja kansallisen identiteettinsä. 1700-luvulta lähtien ryhmän säilymistä edisti Jazvan komien omaksuma vanhauskoisuus, jolla on edelleen suuri merkitys. Perinteinen elinkeino on maanviljely, jonka rinnalla harjoitettiin metsästystä ja kalastusta.

Vuoden 1926 väestönlaskennan mukaan seudulla asui 3&nbsp;163 permjakin kielen puhujaa. Myöhemmissä väestönlaskennoissa Jazvan komit rekisteröitiin venäläisiksi. 1950-luvulla heitä arvioitiin olleen 4&nbsp;000 ja 1990-luvun alussa noin 2&nbsp;000 henkeä. Vuoden 2002 väestönlaskennassa Krasnovišerskin piirissä rekisteröitiin 198 komipermjakkia ja 688 komia.

Jazvan komien kieltä ja kulttuuria on viime aikoina ryhdytty elvyttämään. 2000-luvulla Krasnovišerskin piiriin perustettiin kansallinen kulttuuriseura. Samaan aikaan ilmestyi paikallisella murteella laadittu aapinen.

## Lähteet
Tamias ochrogenys

**Tamias ochrogenys** on maaoravien sukuun kuuluva jyrsijä, joka esiintyy kotoperäisenä rannikkoalueiden lähettyvillä eteläisessä Kaliforniassa, Yhdysvalloissa.

## Lähteet
Tamias palmeri

***Tamias palmeri*** tai ***Neotamias palmeri*** on maaoravien sukuun kuuluva jyrsijälaji, joka elää ainoastaan Spring Mountains-vuorilla, Clarkin piirikunnassa, Nevadan osavaltiossa, Yhdysvalloissa. Sen luonnonmukaista elinympäristöä ovat lauhkeat metsät. Lajiin kohdistuu erittäin suuri uhka hävitä luonnosta.

## Lähteet
Tamias panamintinus

***Tamias panamintinus*** on maaoravien sukuun kuuluva jyrsijä, joka esiintyy kotoperäisenä kaakkoisen Kalifornian ja lounaisen Nevadan vuoristoalueilla, Yhdysvalloissa.

## Lähteet
Pitkäkorvamaaorava

**Pitkäkorvamaaorava** (*Tamias quadrimaculatus*) on maaoravien sukuun kuuluva jyrsijä, joka esiintyy kotoperäisenä Sierra Nevadan vuorilla Kalifornian ja Nevadan osavaltioissa, Yhdysvalloissa.

## Lähteet
Mehtimäen pesäpallostadion

**Mehtimäen pesäpallostadion (Ilosaarirock Stadion)** on Joensuun Mehtimäellä sijaitseva, vuonna 2018 valmistunut pesäpallostadion. Se toimii Joensuun Mailan miesten ja naisten edustusjoukkueiden kotistadionina. Stadionilla on 3 700 istumapaikkaa, joista 2 500 on katettuja.

## Muuta toimintaa
Kerubi Stadion on suunniteltu myös konserttien ja muiden yleisötilaisuuksien pitopaikaksi. Ensimmäinen konsertti oli Vesa-Matti Loirin konsertti 2018. Sen jälkeen stadionilla on esiintynyt muun muassa Lauri Tähkä yhtyeineen kesällä 2021. Lauri Tähkän konsertin myötä Kerubi Stadion oli ehdolla vuoden 2021 areenaksi Industry Awards -gaalassa. Kesällä 2022 stadionilla järjestettiin yksipäiväinen musiikkifestivaali Mehtimäki Live.

Joensuun yhteiskoulun lukio järjesti paikalla lakkiaisjuhlan koronakeväänä 2020. Heinäkuussa 2022 stadionilla järjestettiin Herättäjäjuhlat, jolloin myös kenttäalue täyttyi yleisöpenkeistä. 

Kesäkuussa 2024 stadionin kenttäalue toimi yhtenä Power Cupin pelipaikkana.

## Historia
Kenttä toimi 2000-luvun alkuun asti talvisin luistinratana. Pikaluisteluratana ja jääpallo-otteluiden (JoPS, JMP, Champion) paikkana se oli 1980-luvun alkuun saakka. Tammikuussa 1975 Suomi ja Neuvostoliitto pelasivat 21-vuotiaiden nuorten jääpallomaaottelun siellä.

Hiekkatekonurmi stadionille tehtiin vuonna 2004, kun Joensuun Maila nousi Superpesikseen.

Pesäpallostadion uusittiin kokonaan kaudeksi 2010, kun stadionille vaihdettiin noin tuhat kuppi-istuinta ja kaksi pääkatsomoa rakennettiin lähes uudestaan. Katsomotilojen kunnostus maksoi 30&nbsp;000–40&nbsp;000 euroa, ja sen kustannukset jaettiin Joensuun Mailan, sponsoreiden ja Joensuun kaupungin kesken. Joensuun Maila sai myös oikeuden stadionin nimen myymiseen, jonka jälkeen tehtiin viisivuotinen sopimus nimelle Telekarelia Areena.

Syksyllä 2017 katsomot purettiin, ympäröivää metsää kaadettiin ja kenttä rakennettiin uudelleen nykyaikaiseksi pesäpallostadioniksi katettuine katsomoineen. Uusi stadion avattiin toukokuussa 2018, ja se sai sponsorinimekseen Kerubi Stadion. Uudella stadionilla pelattiin samana vuonna Itä–Länsi-ottelu, jossa syntyi stadionin 4 500 katsojan katsojaennätys. Joulukuussa 2024 stadion sai uuden sponsorinimen. Viisivuotisen nimisopimuksen mukaisesti stadionin nimi on Ilosaarirock Stadion.

## Lähteet
Tamias quadrivittatus

***Tamias quadrivittatus*** on maaoravien sukuun kuuluva jyrsijä, joka on kotoperäinen Coloradon, Utahin, Arizonan sekä New Mexicon osavaltioissa, Yhdysvalloissa.

## Lähteet
Gorgoneion

**Gorgoneion** () oli alun perin antiikin Kreikassa pahan karkottamiseen käytetty symboli. Symboli esittää gorgon päätä. Se liitettiin Zeukseen ja Atheneen, joiden molempien sanotaan käyttäneen symbolia. Se oli suosittu myös kuninkaallisissa aigiksissa ja se on nähtävissä muun muassa Aleksanteri-mosaiikissa.

Homeros viittaa gorgoihin neljästi. Jokaisella kerralla hän mainitsee vain pään, mutta ei mitään hahmon ruumiista. Jane Ellen Harrison huomauttaa, että ”Meduusa on pää, ei mitään muuta... naamio, johon ruumis liitettiin jälkikäteen”. Viidennelle vuosisadalle eaa. saakka pää oli hyvin ruma, ja siihen oli piirretty ulostyöntyvä kieli, torahampaat, korkeat poskipäät, silmät tuijottivat katsojaan ja käärmeitä kiemurteli pään ympärillä.

Suoraan eteenpäin suuntautuva katse oli hyvin harvinainen antiikin Kreikan taiteessa. Joissain tapauksissa hahmolle piirrettiin parta, joka antoi sille hieman Dionysosta muistuttavan ulkoasun orgastisena jumalana.

Myöhemmältä ajalta säilyneet hahmot ovat huomattavasti vähemmän groteskeja. Hahmo oli menettänyt torahampaansa ja käärmeet olivat muuttuneet tyylitellyimmiksi. Hellenistiseltä ajalta säilyneessä marmoripatsaassa Medusa Rondanini gorgo on kehittynyt kauniiksi naiseksi.

## Käyttö

Gorgoneion esiintyy ensimmäisen kerran kreikkalaisessa taiteessa 8. vuosisadan alussa eaa. Yksi varhaisimmista säilyneistä hahmoista on elektrumkolikossa, joka löydettiin Pariumin kaupungin kaivauksissa. Myös Tirynsistä on löydetty samalta ajalta olevia hahmoja. Knossoksen palatsista on löydetty 1500-luvulta eaa. oleva, Gorgoneionia muistuttava hahmo. Marija Gimbutasin mukaan gorgoneionin historia ulottuu vähintään 6000-luvulle eaa.

Kuudennella vuosisadalla gorgoneionit olivat hyvin yleisiä kreikkalaisissa temppeleissä, erityisesti Korintissa ja sen ympäristössä. Sisiliassa gorgoneioneita on kuvattu päätykolmioihin. Noin 500 eaa. niiden käyttö temppeleissä päättyi, mutta vielä seuraavalla vuosisadalla niitä käytettiin pienemmissä rakennuksissa.

Temppeleiden lisäksi hahmo esiintyi vaatteissa, astioissa, aseissa ja rahoissa eri puolilla Välimerta. Rahoja, joissa gorgot esiintyivät, lyötiin 37 kaupungissa. Mosaiikkilattioissa Gorgoneion oli yleensä kynnyksen lähellä ikään kuin suojelemassa tunkeilijoilta.

Hahmo säilyi suosittuna myös kristinuskon aikana, erityisesti Bysantin valtakunnassa ja sen käyttö elpyi Italian renessanssin myötä. Viime aikoina Gianni Versace on käyttänyt hahmoa logona.

## Alkuperä

Gimbutasin mukaan gorgoneion edusti Äitijumalatar-kultin ”dynaamisen elinvoimaan” liittyviä elementtejä. Hän määritteli gorgoneionin eurooppalaiseksi hahmoksi. Jane Ellen Harrison taas katsoo, että useissa primitiivisissä kulttuureissa on käytetty samankaltaisia hahmoja pelottelemalla estämään kantajaa tekemästä pahoja asioita.

## Katso myös
* Medusa
Spice

**Spice** tai **SPICE** voi tarkoittaa ainakin seuraavia:

* *[[Spice (albumi)|Spice]]*, Spice Girls -yhtyeen esikoisalbumi vuodelta 1996
* Spice, brittiläinen 1960-luvun lopun rockyhtye, josta muotoutui Uriah Heep
* Spice, aikusviihdekanava
* Spice, muun muassa JWH-018-kemikaalia sisältävä päihde.

## Tekniikassa
* Spice, ohjelmointikieli
* SPICE, virtapiirisimulaattori
* SPICE, tietokoneiden etäkäyttöön tarkoitettu ohjelmisto ja protokolla
* SPICE, israelilainen ilmasta-maahan pudotettavan pommin ohjausjärjestelmä
* SPICE, prosessihallinta

## Katso myös
* Spice 1, yhdysvaltalainen räppäri
Dean Andrews

**Dean Andrews** (s. 1963 Rotherham) on brittiläinen näyttelijä. Hän on näytellyt muun muassa DC Ray Carlingin roolia televisiosarjassa *[[Life on Mars]]* ja hän jatkoi samassa roolissa myös spin-off-sarjassa *[[Ashes to Ashes (televisiosarja)|Ashes to Ashes]]*. Andrews on myös esiintynyt esimerkiksi televisiosarjoissa *[[Viimeinen tango Halifaxissa]]* ja *[[Being Eileen]]*.

## Aiheesta muualla
*
Punahäntämaaorava

**Punahäntämaaorava** (*Tamias ruficaudus* tai *Neotamias ruficaudus*) on maaoravien sukuun kuuluva jyrsijä, joka elää Albertan ja Brittiläisen Kolumbian provinsseissa Kanadassa sekä Montanan, Idahon ja Washingtonin osavaltioissa Yhdysvalloissa.

## Lähteet
Andrew Tiernan

**Andrew James Tiernan** (s. 30. marraskuuta 1965) on brittiläinen näyttelijä.

## Filmografia
* *[[Two Deaths]]* (1995)
* *[[The Sculptress]]* (1996)
* *[[Lumikki synkässä metsässä]]* (*Snow White: A Tale of Terror*, 1997)
* *[[Face]]* (1997)
* *[[Kuoleman koukussa]]* (*Playing God*, 1997)
* *[[The Scarlet Tunic]]* (1998)
* *[[Hornblower]]* (1998)
* *[[Rikollinen (elokuva)|Rikollinen]]* (*The Criminal*, 1999)
* *[[Small Time Obsession]]* (2000)
* *[[Mr In-Between]]* (2001)
* *[[Bunkkeri (elokuva)|Bunkkeri]]* (*The Bunker*, 2001)
* *[[Pianisti (elokuva)|Pianisti]]* (*The Pianist*, 2002)
* *[[La sirène rouge]]* (2002)
* *[[Rehab]]* (2003)
* *[[Whose Baby?]]* (2004)
* *[[The Rotters' Club]]* (2005)
* *[[The Quatermass Experiment]]* (2005)
* *[[Snuff-Movie]]* (2006)
* *[[300 (elokuva)|300]]* (2007)
* *[[Survivors]]* (2008)
* *[[Sairaalaelämää]]* (*Casualty*, 2009)
* *[[The Bill]]* (2009)
* *Harvest* (2009)
* *[[Murderland]]* (2009)
* *[[Mr. Nice]]* (2009)
* *[[Rough Cut]]* (2010)
* *[[Freight]]* (2010)
* *[[War of the Dead]]* (2011)
* *[[300: Rise of an Empire]]* (2014)

## Aiheesta muualla
* 
*
SERVIS

**SERVIS** (Space Environment Reliability Verification Integrated System) on sarja japanilaisia satelliitteja, joissa testataan ns. kaupallisten komponenttien (COTS) käytettävyyttä avaruudessa. 

Satelliittien kehitystyön ja rakentamisen rahoittivat Japanin talousministeriö (Ministry of Economy, Trade and Industry eli METI) NODO-teknologiankehitysorganisaatio (Organization for New Energy and Industrial Technologies Development ja Institute for Unmanned Space Experiment Free Flyer.

Satelliitit painavat 980 kg ja lentävät aurinkosynkroonisilla radoilla. Mitsubishi Electric rakensi ne.

SERVIS 1 laukaistiin avaruuteen 30. lokakuuta 2003 venäläisellä Rockot-KM-kantoraketilla Plesetskin kosmodromilta. SERVIS 2 laukaistiin 2. kesäkuuta 2010.
 
## Lähteet
Tamias rufus

***Tamias rufus*** tai ***Neotamias rufus*** on pienikokoinen maaoravien sukuun kuuluva jyrsijä, joka elää Coloradon, Utahin sekä Arizonan osavaltioissa, Yhdysvaltojen lounaisosassa. Laji ryhmiteltiin aikaisemmin samaksi lajiksi *[[Tamias quadrivittatus]]* -lajin kanssa.

## Lähteet
President’s Trophy (Suomi)

**President’s Trophy** on jääkiekkoliiton kunniapuheenjohtajan Kai Hietarinnan lahjoittama erikoispalkinto, joka myönnetään jääkiekon parissa ansiokkaasti vaikuttaneelle henkilölle.

## President’s Trophy -voittajat

* 1993–1994 –  Jari Kurri
* 1994–1995 –  Timo Jutila
* 1995–1996 –  Hannu Virta
* 1996–1997 –  Jarmo Myllys
* 1997–1998 –  Teemu Selänne
* 1998–1999 –  Saku Koivu
* 1999–2000 –  Esa Tikkanen
* 2000–2001 –  Raimo Helminen
* 2001–2002 –  Janne Ojanen
* 2002–2003 – ei jaettu
* 2003–2004 –  Päivi Halonen
* 2004–2005 –  Ville Peltonen
* 2005–2006 –  Erkka Westerlund
* 2006–2007 – ei jaettu

* 2007–2008 – ei jaettu
* 2008–2009 –  Sami Kapanen
* 2009–2010 –  Janne Ojanen
* 2010–2011 –  Mikael Granlund
* 2011–2012 –  Mikko Koivu
* 2012–2013 –  Antti Raanta
* 2013–2014 –  Teuvo Teräväinen
* 2014–2015 –  Ville Nieminen
* 2015–2016 –  Jesse Puljujärvi
* 2016–2017 –  Patrik Laine
* 2017–2018 –  Riikka Välilä
* 2018–2019 –  Kaapo Kakko
* 2020–2021 –  Pekka Virta
* 2022–2023 –  Marko Anttila

## Lähteet
Tamias senex

***Tamias senex*** eli ***Neotamias senex*** on maaoravien sukuun kuuluva oravalaji, joka elää kotoperäisenä Yhdysvalloissa.

## Lähteet
Jason O’Mara

**Jason O’Mara** (s. 6. elokuuta 1972) on irlantilainen näyttelijä, joka on näytellyt muun muassa yhdysvaltalaisissa televisiosarjoissa *[[In Justice]]*, *[[Life on Mars]]*, *[[Terra Nova (televisiosarja)|Terra Nova]]* ja *[[Vegas (televisiosarja)|Vegas]]*.

## Filmografia
* *Summertime* (1995)
* *Elodie* (1996)
* *Space Truckers* (1996)
* *Soldier Soldier* (1996)
* *Gobble* (1997)
* *Cause Of Death* (1997)
* *Berkeley Square* (1998)
* *[[Elämä käsissä]]* (*Peak Practice*, 1998)
* *Unfinished Business* (1998)
* *The Mrs Bradley Mysteries* (1999)
* *The Bill* (2000)
* *Reach for the Moon* (2000)
* *[[Taistelutoverit]]* (*Band of Brothers*, 2001)
* *High Stakes* (2001)
* *The Cassidys* (2001)
* *[[Rankkareita ja mustia sukkia]]* (*Playing the Field*, 2001)
* *[[Laakson kuningas]]* (*Monarch of the Glen*, 2001)
* *The Agency* (2002–2003)
* ** (2004)
* *[[Ratkaisija]]* (*The Closer*, kaksi jaksoa: 2005, 2008)
* *In Justice* (2006)
* *[[Criminal Minds – FBI-tutkijat]]* (*Criminal Minds*, 2006)
* *[[Teoria miehistä (televisiosarja)|Teoria miehistä]]* (*Men In Trees*, 2006)
* *[[Resident Evil: Tuho]]* (*Resident Evil: Extinction*, 2007)
* *Marlowe* (2007)
* *[[Greyn anatomia]]* (*Grey's Anatomy*, kaksi jaksoa: 2008)
* *[[Life on Mars]]* (yhdysvaltalainen versio, 2008–2009)
* *Trust Me* (yksi jakso, 2009)
* *Your Bad Self* (viisi jaksoa, 2010)
* *[[Terra Nova (televisiosarja)|Terra Nova]]* (2011)
* *One for the Money* (2012)
* *[[Vegas (televisiosarja)|Vegas]]* (2012–2013)
* *[[Good Wife]]* (2013)
* *Justice League: War* (2014)
* *Son of Batman* (2014)
* *Sons of Liberty* (2015)
* *Complications* (2015)
* *Justice League: Throne of Atlantis* (2015)
* *Batman vs. Robin* (2015)
* *Batman: Bad Blood* (2016)
* *Justice League vs. Teen Titans* (2016)
* *[[S.H.I.E.L.D. Agentit]]* (2016–2017)

## Aiheesta muualla
*
Tamias siskiyou

***Tamias siskiyou*** tai ***Neotamias siskiyou*** on maaoravien sukuun kuuluva jyrsijä, joka on kotoperäinen Kalifornian osavaltion pohjoisosassa ja Oregonin osavaltion keskiosassa Yhdysvalloissa.

## Lähteet
Tamias sonomae

***Tamias sonomae*** tai ***Neotamias sonomae*** on maaoravien sukuun kuuluva jyrsijä, joka on kotoperäinen Kalifornian osavaltion luoteisosassa Yhdysvalloissa.

## Lähteet
Liettuan kuningaskunta (1918)

**Liettuan kuningaskunta** () oli lyhytaikainen perustuslaillinen monarkia, joka syntyi ensimmäisen maailmansodan jälkeen Liettuan ollessa Saksan keisarikunnan alaisuudessa. Liettuan neuvosto julisti Liettuan itsenäiseksi 16. helmikuuta 1918, muttei pystynyt luomaan toimivaa hallitusta maassa olleiden saksalaisten joukkojen läsnäolon johdosta. Saksa antoi lukuisia ehdotuksia neuvostolle Liettuan liittämisestä Saksaan tai Preussiin. Liettualaiset vastustivat tätä perustamalla oman kuningaskuntansa. 4. kesäkuuta 1918 liettualaiset tarjosivat kuningaskunnan valtaistuinta saksalaiselle Urachin herttualle Wilhelmille. Hän hyväksyi tarjouksen 11. heinäkuuta 1918 ja otti itselleen hallitsijanimen Mindaugas II. Hän ei kuitenkaan koskaan vieraillut Liettuassa. Wilhelmin hyväksyminen kuninkaaksi aiheutti kiistaa Liettuan neuvostossa ja jakoi sen kahtia. Ennen Saksan antautumista 11. marraskuuta 1918 Wilhelm luopui kruunusta 2. marraskuuta 1918. Monarkian lakkauttua Liettua muutui tasavallaksi.

## Katso myös
*Liettuan historia
*Suomen kuningaskuntahanke
*Puolan kuningaskunta (1916)
*Kuurinmaan ja Semigallian herttuakunta (1918)
*Baltian yhdistynyt herttuakunta

## Lähteet
Your Funeral... My Trial

**Your Funeral... My Trial** on rock-yhtye Nick Cave and the Bad Seedsin neljäs albumi, joka julkaistiin vuonna 1986. Levy on julkaistu CD -versiona ja kahtena 12" LP -levynä.

## Kappaleet
### LP -version kappaleluettelo
Kaikki kappaleet ovat Nick Caven kirjoittamia jos muuta ei ole mainittu.

**A-puoli**
#
#

**B-puoli**
#
#

**C-Puoli**
#
#

**D-puoli**
#
#

### CD -version kappaleluettelo
#
#
#
#
#
#
#
#
#

## Kokoonpano
#"Your Funeral... My Trial"
#*Nick Cave - Laulu, urut
#*Blixa Bargeld - Kitara
#*Mick Harvey - Piano, kitara, rummut
#*Thomas Wydler - Rummut
#*Barry Adamson - Basso
#"Stranger Than Kindness"
#*Nick Cave - Laulu, urut
#*Blixa Bargeld - Kitara
#*Mick Harvey - Rummut
#"Jack's Shadow"
#*Nick Cave - Laulu, piano
#*Blixa Bargeld - Kitara
#*Mick Harvey - Kitara
#*Thomas Wydler - Rummut
#*Barry Adamson - Basso
#"The Carny"
#*Nick Cave - Laulu, haitari
#*Blixa Bargeld - Kitara, taustalaulu
#*Mick Harvey - Piano, urut, ksylofoni, kellopeli
#*Thomas Wydler - Rummut
#"She Fell Away"
#*Nick Cave - Laulu, piano
#*Blixa Bargeld - Kitara
#*Mick Harvey - Basso, kitara, ksylofoni
#*Thomas Wydler - Rummut, palovaahtosammutin
#"Hard on for Love"
#*Nick Cave - Laulu, urut
#*Blixa Bargeld - Kitara
#*Mick Harvey - Basso, kitara, piano, taustalaulu
#"Sad Waters"
#*Nick Cave - Laulu, urut, haitari
#*Blixa Bargeld - Kitara
#*Mick Harvey - Basso, rytmikitara, rummut
#"Long Time Man"
#*Nick Cave - Laulu, piano
#*Blixa Bargeld - Kitara
#*Mick Harvey - Basso, kitara, rummut
#"Scum"
#*Nick Cave - Laulu
#*Blixa Bargeld - Kitara
#*Mick Harvey - Basso
#*Thomas Wydler - Rummut
Asyut

**Asyut** (vanhassa muodossa myös **Assiut**, ) on kaupunki Egyptissä Niilin varrella. Asyut on yksi Ylä-Egyptin suurimmista kaupungeista. Sen asukasluku oli vuonna 2006 389&nbsp;307.

## Maantiede
Asyut sijaitsee Egyptissä Asyutin kuvernoraatissa Niilin vasemmalla rannalla. Asyut kuuluu Ylä-Egyptin suurimpiin kaupunkeihin. Niilin laakso Asyutin kohdalla on leveydeltään noin 20 kilometriä. Hieman kaupungista pohjoiseen sijaitsee vuonna 1902 rakennettu Asyutin pato. Padon vettä käytetään maatalousalueiden kasteluun Keski-Egyptissä.

## Historia
Asyutin nykyinen nimi on arabialainen väännös koptinkielisestä nimestä Siout. Muinaisen Egyptin kaudella kaupunki oli Wepwawetin palvonnan keskus. Kallioilla kaupungista lounaaseen on merkittäviä 12. dynastian aikaisia hautoja. Kaupunki oli kuitenkin merkittävämmän Theban varjossa. Hellenistisellä kaudella kaupunki tunnettiin nimellä Lykopolis eli "Susien kaupunki" viittauksena Wepwawetin sakaalin päähän. Se tunnettiin koptilaisen Johannes Lykopolislaisen kotikaupunkina.

Kaupungin islamilainen historia ennen Egyptin mamelukkien valtakauden loppupuolta tunnetaan huonosti. Keskiajalla kaupunkia kutsuttiin myös nimillä Suyut tai Sayut. Nykyinen muoto Asyut on alkanut tulla käyttöön 1400-luvulla. Monet eri arabiaksi kirjoittaneet oppineet käyttivät kaupunkiin viittaavalla nimellä *al-Suyuti*. Heistä ehkä tunnetuin oli vuonna 1505 kuollut historioitsija Džalal al-Din. Taloudellisesti kaupunki tunnettiin maataloustuotteistaan ja paikallisesta teollisuudesta. Monia tuotteista vietiin karavaanein kohti Sudania ja etenkin Darfuriin. Takaisin päin tuotiin muun muassa orjia ja norsunluua. Historiallista merkitystä kaupungilla oli varsinaisesti vasta vuonna 1769, jolloin se oli puhjenneen kapinan keskus. Sen merkitys kasvoi edelleen 1800-luvulla. Vuonna 1875 kaupunkiin saapui rautatie Kairosta ja seuraavana vuonna sen asukasluku oli noin 28&nbsp;000. 

Anwar Sadatin murhan jälkeen islamilainen äärijärjestö Islamilainen jihad yritti epäonnistuen aloittaa yleisen islamilaisen vallankumouksen Asyutissa. Odotettua massaliikehdintää ei kuitenkaan syntynyt ja Egyptiläiset laskuvarjojääkärit palauttivat kaupungin keskushallinnon valtaan muutaman päivän kuluttua.

## Talous
Asyut on nykyisin yksi harvoista Egyptin kaupungiesta, jossa valmistetaan edelleen hopeisia päälleompeleita. Perinteisiin tuotteisiin lukeutuvat myös keramiikka, puutyöt ja matot. Kaupungissa on myös nykyaikaisempaa tekstiiliteollisuutta ja kemikaaliteollisuutta.

## Väestö
Asyutin asukasluku vuonna 2006 oli 389&nbsp;307. Kaupungissa on merkittävä koptilainen väestönosa. Asyut muodostaa yhden koptilaisen kirkon hiippakunnista.

## Kuvia

Tiedosto:Assiut Barrage 1.jpg|Asyutin pato.
Tiedosto:Tillage-MBA Lyon 1969-403-IMG 0152.jpg|Puinen hautakoriste Egyptin 12. dynastian kaudelta Asyutista.
Tiedosto:قصر ألكسان باشا.jpg|Alexanien palatsi vuodelta 1910.
Tiedosto:AsyutUniversityMainBldg.jpg|Asyutin yliopisto.


## Lähteet
Oravamaiset jyrsijät

**Oravamaiset jyrsijät** (Sciuromorpha) on yksi jyrsijöiden lahkon alalahkoista. Se käsittää kolme heimoa, oravat (Sciuridae), unikeot (Gliridae) ja vuorimajavat (Aplodontidae). Näkemykset alalahkon koostumuksesta ovat kuitenkin olleet epävakaat; aiemmin siihen on luettu mm. majavat ja taskurotat.

## Lähteet
Tamias umbrinus

***Tamias umbrinus*** tai ***Neotamias umbrinus*** on maaoravien sukuun kuuluva jyrsijä, joka on kotoperäinen Yhdysvalloissa.

## Lähteet
Jón Gnarr

**Jón Gnarr Kristinsson** (alun perin *Jón Gunnar Kristinsson*, 2. tammikuuta 1967 Reykjavík, Islanti) on islantilainen koomikko, näyttelijä ja poliitikko. Jón oli Reykjavíkin pormestari 2010-2014. Hän muutti virallisesti toisen etunimensä Gunnarin äitinsä hänestä lapsena käyttämään muotoon Gnarr vuonna 2005. Hän on naimisissa Jóhanna ”Jóga” Jóhannsdóttirin kanssa, ja heillä on viisi lasta. 

## Koomikko
Jón on koomikkokaksikko Tvíhöfðin entinen jäsen, joka on esiintynyt kahdessa suositussa stand-up-koomikkoshow’ssa kotimaassaan. Hän myös isännöi televisio-show Gnarrenburgia puolen vuoden ajan. Suomessa Yleisradion FST5-kanava esitti Yövuorossa-televisio-ohjelman, jossa Jón esittää huoltoaseman vuoropäällikköä.
FST5 esitti myös jatkosarjat Päivävuorossa ja Vankilavuorossa sekä pitkän elokuvan *[[Herra Bjarnfreðarson]]*.

Vuonna 2025 valmistui kymmenosainen televisiosarja *Felix & Klara*, jossa Jón Gnarr esittää vanhuuseläkkeelle jäänyttä yksitotista tullivirkailijaa ja Edda Björgvinsdóttir hänen vaimoaan Klaraa.

## Poliitikko
Jón on toiminut *[[Besti flokkurin]]in* (”Paras puolue”) johtohahmona. Puolue on perustettu protestiksi Islannin poliitikkoja ja pankkeja vastaan, jotka heidän mukaansa ovat tuhonneet maan talouden. Puolue hakee politiikan siivousta ja keskittymistä ympäristöasioihin. Jónin johdolla puolue voitti Reykjavíkin paikallisvaalit 30. toukokuuta 2010 saatuaan 34,7&nbsp;% annetuista äänistä, mitä Reykjavíkin yliopiston valtiotieteen professori Olafur Hardarsson pitää maan historiassa ennennäkemättömänä ilmiönä. Keväällä 2024 Jón ilmoittautui ehdokkaaksi maan presidentivaaleihin.

## Kirjat
*Miðnætursólborgin, 1989
*Plebbabókin, 2002

## Lähteet
Arbi Zouaoui

**Arbi Zouaoui** on tunisialainen jalkapallovalmentaja. Hänen nuorempi veljensä Youssef Zouaoui on myös jalkapallovalmentaja.

## Valmennusura
Zouaoui aloitti valmentamisen 1970-luvulla CA Bizertinissa ensimmäisellä kaudellaan joukkue sijoittui neljänneksi ja seuraavalla kuudenneksi. Kauden jälkeen hänet palkattiin SA Menzel Bourguiban peräsimeen kaudella 1973–1974. Zouaoui onnistui nostamaan seuran Tunisian pääsarjaan, mutta se putosi saman tien alasarjaan kaudella 1974–1975. Joukkue ei kyennyt enää Zouaouin johdolla nousemaan takaisin pääsarjaan kaudella 1975–1976 ja hän sai lähteä. CA Bizertin palkkasi hänet toisen kerran kaudeksi 1977–1978, mutta tällä kertaa tuloksena oli vaatimaton yhdeksäs sija pääsarjassa.

Kaudeksi 1980–1981 Zouaoui palkattiin Sfax Railways Sportsiin, josta hän sai potkut kesken kauden joukkueen heikkojen esitysten vuoksi. Sittemmin Olympique de Béja palkkasi Zouaouin, mutta tuloksena oli jälleen lähtö kauden päätteeksi kun joukkue ei kyennyt nousemaan Tunisian pääsarjaan. Kaksi kautta myöhemmin myös Ligue Professionnelle 2:ssa pelannut SA Menzel Bourguiba palkkasi hänet takaisin joukkueen päävalmentajaksi, mutta pesti jäi kauden mittaiseksi. Kaudeksi 1985–1986 CA Bizertin palkkasi Zouaouin kolmannen kerran valmentajakseen, mutta tulos oli hivenen heikompi kuiten edellisellä kerralla ja tuloksena oli toistamiseen potkut kauden päätteeksi. Sittemmin Zouaoui valmensi jälleen alasarjassa pelannutta SA Menzel Bourguibaa kaudella 1989–1990 ja CA Bizertinia kaudella 1992–1993 korvatessaan loppukauden Mahmoud Bachaa. Tuolloin Bizertin sijoittui kolmanneksi.

Zouaoui palasi viidennen kerran CA Bizertinin valmentajaksi kaudella 2008-2009 korvattuaan kesken kauden Mokhtar Tlilin. Kauden päätyttyä Zouaoui ei ollut halukas jatkamaan joukkueen valmentajana seuraavaa kautta, mutta lopulta suostui tehtävään. Jatkosopimus kannatti sillä joukkue sijoittui pääsarjassa neljänneksi kaudella 2009-2010. Siitä huolimatta kauden päätyttyä toukokuussa 2010 Zouaoui ilmoitti eronneensa tehtävästään.

## Lähteet
Keskikylän koulu

**Keskikylän koulu** toimi vuosina 1904–2021 entisen Jalasjärven kunnan Keskikylässä valtatien 3 varressa seitsemän kilometriä Jalasjärven keskustasta Tampereen suuntaan. Koulussa oli kolme opettajaa ja oppilaita loppuvuosina noin 30. Koulun toiminta loppui kevätlukukauteen 2021, minkä jälkeen Kurikan kaupunki myi vuonna 1906 valmistuneen koulurakennuksen ja sen 23&nbsp;000 neliömetrin tontin.

Keskikylän muita kouluja ovat olleet Holkon kansakoulu (1953–1966) ja Mantilan koulu (1917–1993).

## Historiaa
Keskikylän koulun historia juontaa helmikuuhun 1904, jolloin Jalasjärven kuntakokous päätti perustaa Keskikylään ylemmän sekakansakoulun, siis ylempien luokkien opinahjon sekä tytöille että pojille. Koululaiset saattoivat olla hyvin eri-ikäisiä, vanhimmat melkein täysikäisiä. Koulu toimi aluksi Iisakki Vuorenmaan talon yläkerrassa Hirvijärven Vuorenmaanmäellä, jossa noin neljääkymmentä koululaista opetti Hilda Kokkola. Koulurakennuksen paikaksi löytyi lopulta Kiviojan tilalta Arkkumäeksi kutsuttu tontti, jota alettiin koulun myötä kutsua Toivonmäeksi.

Rakennusmestari Birlingin piirtämä koulutalo valmistui 1906, ja sen pihapiiriin nousivat myös sauna, navetta, varastorakennukset ja kaivo. Tilat olivat kuitenkin niin pienet, että Keskikylän kansakoulu pysyi supistettuna ilman alimpia luokkia aina vuoteen 1953 saakka, ja alkuopetuksesta huolehti kiertokoulu. 1940-luvulla Keskikylän koulun yhtenä opettajana oli Lempi Koivusaari, o.s. Aittoniemi.

1960-luvulta lähtien oppilasmäärät alkoivat pienentyä niin, että vuonna 1966 Keskikylän kouluun tuli osa Koskuelta lopetetun Ritalan koulun oppilaista ja vuonna 1993 lakkautetun Mantilan koulun oppilaat. Koulun toiminta loppui keväällä 2021 koronaviruspandemian vuoksi verkossa järjestettyyn virtuaalikevätjuhlaan. Keskikylän viimeisenä koulunjohtajana toimi Eveliina Sipilä.

## Lähteet
György Mihálka

**György Mihálka** (s. 16. marraskuuta 1988 Békéscsaba) on unkarilainen näyttelijä. 
Kouluaikoinaan hän opiskeli yksinlaulua Békéscsaban Béla Bartók -musiikkiopistossa. 13-vuotiaasta alkaen hän oli mukana harrastajateatteritoiminnassa Csabai Színistudióssa. Hänen ensimmäinen teatteriroolinsa oli vuonna 2005 Tibor Miklósin ohjaamassa Kiálts a szeretetért -rockoopperassa. Hänet on palkittu kahdesti Scherzo-musiikkiteatterifestivaaleilla, vuosina 2006 (vuoden mieslaulaja) ja 2008 (musikaalisarjan toinen sija). Ylioppilastutkinnon jälkeen hän aloitti vuonna 2008 opiskelun Budapestin Operettiteatterin teatterikoulussa Pesti Broadway Stúdióssa. 

Vuonna 2008 hän aloitti Roman Polańskin Tanz der Vampire -musikaalin Budapestin produktiossa, jossa esiintyy sekä Alfredin roolissa että ensemblessä. Marraskuun 18. päivä 2010 hän esiintyi Popshow-laulunäytelmässä, joka esitettiin Ruttkai Éva -teatterissa. Hän on esiintynyt myös Budapestin Operettiteatterin produktioissa: helmikuussa 2009 ensi-iltansa saaneessa ensimmäisessä unkarilaisessa Spring Awakening -musikaalin produktiossa hän oli swing Moritzin, Georgin ja Ernstin rooleille. Marraskuussa 2009 ensi-iltansa saaneessa Spring Awakeningin uudessa produktiossa hän puolestaan esittää Moritzin roolia. Joulukuusta 2009 alkaen hän on esiintynyt myös Erdei kalamajka -lastenmusikaalissa Pirmocsin roolissa.

## Aiheesta muualla
* György Mihálkan virallinen kotisivu 
* Budapestin Operettiteatteri 
* György Mihálka PORT.hu-sivustolla